KOMISSION ASETUS (ETY) N:o 1941/90, annettu 6 päivänä heinäkuuta 1990, asetuksen (ETY) N:o 223/90 muuttamisesta tiettyihin asetuksessa (ETY) N:o 797/85 tarkoitettuihin toimenpiteisiin sovellettavien yhteisön rahoitusosuuksien osalta



Virallinen lehti nro L 174 , 07/07/1990 s. 0034 - 0035

Suomenk. erityispainos Alue 3 Nide 33 s. 0050

Ruotsink. erityispainos Alue 3 Nide 33 s. 0050



KOMISSION ASETUS (ETY) N:o 1941/90, annettu 6 päivänä heinäkuuta 1990, asetuksen (ETY) N:o 223/90 muuttamisesta tiettyihin asetuksessa (ETY) N:o 797/85 tarkoitettuihin toimenpiteisiin sovellettavien yhteisön rahoitusosuuksien osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maatalouden rakenteiden tehokkuuden parantamisesta 12 päivänä maaliskuuta 1985 annetun neuvoston asetuksen (ETY) N:o 797/85(1), sellaisena kuin se on viimeksi muutettuna asetuksella (ETY) N:o 752/90(2), ja erityisesti sen 26 artiklan 2 kohdan, sekä katsoo, että yhteisön rahoitusosuuden vahvistamisesta asetuksissa (ETY) N:o 797/85, (ETY) N:o 1096/88, (ETY) N:o 1360/78, (ETY) N:o 389/82 ja (ETY) N:o 1696/71 tarkoitettujen toimenpiteiden osalta 26 päivänä tammikuuta 1990 annettua komission asetusta (ETY) N:o 223/90(3) olisi muutettava lisäämällä siihen asetuksen (ETY) N:o 797/85 I osastossa tarkoitettuihin maan viljelykäytöstä poistamista koskeviin toimenpiteisiin sovellettavat yhteisön rahoitusosuudet, tiettyjä asetuksessa (ETY) N:o 223/90 vahvistettuja yhteisön rahoitusosuuksia olisi tarkistettava niiden pitämiseksi sellaisella tasolla, jolla ne olivat ennen neuvoston asetuksen (ETY) N:o 3808/89(4) voimaantuloa, ja tässä asetuksessa säädetyt toimenpiteet ovat maatalouden rakenteita ja maaseudun kehittämistä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 223/90 seuraavasti: 1) Lisätään 1 artiklaan alakohta seuraavasti: "Asetuksen (ETY) N:o 797/85 I osastossa tarkoitettuihin maan viljelykäytöstä poistamista koskeviin toimenpiteisiin sovellettavat yhteisön rahoitusosuudet luetellaan liitteessä III." 2) Korvataan liitteessä II olevan 1 kohdan b alakohdassa kaksi luetelmakohtaa seuraavasti: "- kaikilla alueilla 7 ja 7 a artiklassa tarkoitettujen tukien osalta, - neuvoston direktiivissä 75/268/ETY tarkoitetuilla epäsuotuisilla alueilla, kun kyseessä ovat: - 3 ja 4 artiklassa tarkoitetut tuet, joita myönnetään Etelä-Italiassa sijaitseville epäsuotuisille alueille ja joita tavoite 1 ei koske, - 14, 17, 20 a ja 21 artiklassa tarkoitetut tuet, joita myönnetään Italian epäsuotuisille alueille ja joita tavoite 1 ei koske, - 3, 4, 14, 17, 20 a ja 21 artiklassa tarkoitetut tuet, joita myönnetään niille Espanjan epäsuotuisille alueille, jotka on neuvoston direktiivin 86/466/ETY liitteessä merkitty tähdellä ja joita tavoite 1 ei koske." 3) Lisätään tämän asetuksen liite liitteeksi III. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Edellä 1 artiklan 1 kohtaa sovelletaan maan viljelykäytöstä poistamiseen liittyviin menoihin 1 päivästä tammikuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä heinäkuuta 1990. Komission puolesta Ray MAC SHARRY Komission jäsen (1) EYVL N:o L 93, 30.3.1985, s. 1 (2) EYVL N:o L 83, 30.3.1990, s. 1 (3) EYVL N:o L 22, 27.1.1990, s. 62 (4) EYVL N:o L 371, 20.12.1989, s. 1 LIITE "LIITE III >TAULUKON PAIKKA> "